CELEX: 62014TN0405
Language: bg
Date: 2014-05-31 00:00:00
Title: Дело T-405/14: Иск, предявен на 31 май 2014 г.  — Яворская/Съвет и др.

11.8.2014   
            
            
               BG
            
            
               Официален вестник на Европейския съюз
            
            
               C 261/41
            
         Иск, предявен на 31 май 2014 г. — Яворская/Съвет и др.
   (Дело T-405/14)
   2014/C 261/67
   Език на производството: френски
   
      Страни
   
   
      Ищец: Елена Яворская (Москва, Русия) (представители: D. Grisay, C. Hartman и Y. G. Georgiades, адвокати)
   
      Ответници: Съвет на Европейския съюз, Европейска комисия, Европейска централна банка (ЕЦБ) и Еврогрупата, представлявана от Съвета на Европейския съюз
   
      Искания
   
   Ищцата иска от Общия съд:
   
               —
            
            
               да допусне за разглеждане настоящия иск за обезщетение въз основа на правилата за извъндоговорната отговорност по член 340 от Договора за функционирането на Европейския съюз,
            
         
               —
            
            
               да установи, че искът е основателен, тъй като мерките, които различните институции на Европейския съюз налагат на Република Кипър във връзка със запорирането на банковите сметки, водят до достатъчно съществено нарушение на основните принципи на правото на Европейския съюз, предоставящи права на частноправните субекти, което съставлява противоправно поведение за целите на прилагането на член 340 ДФЕС,
            
         
               —
            
            
               да установи, че с поведението си Европейският съюз е извършил достатъчно съществено нарушение, като последица от което на ищцата са причинени вреди в размер, който тя оценява на 3 2 99  855,45 EUR, но си запазва правото да го преизчисли с оглед намаляването или увеличаването му в хода на делото, в частност предвид евентуално дължимите лихви и разноски,
            
         
               —
            
            
               да осъди Европейския съюз да ѝ заплати упоменатите суми,
            
         
               —
            
            
               да осъди Европейския съюз да заплати и съдебните разноски.
            
         
      Правни основания и основни доводи
   
   Като основание на иска си ищцата сочи извършен от Европейския съюз деликт, и по-точно нарушение на правото ѝ на собственост и принципа за недопускане на дискриминация.
   Мерките, които Европейският съюз наложил на Република Кипър, довели до блокиране на сметките на ищцата в Laiki Bank, без да ѝ бъде заплатено справедливо и предварително обезщетение.
   Така Европейският съюз извършил явно и неоправдано нарушение на правото на собственост на ищцата, а доколкото в резултат от наложените на кипърските власти европейски мерки само влоговете под 1 00  000,00 EUR в Laiki Bank били гарантирани — и на принципа за недопускане на дискриминация.